*Kriterij praćenja i ocjenjivanja u predmetnoj*

*nastavi iz tjelesne i zdravstvene kulture*

Učitelji TZK: Z. Vidović, prof.

- Redovito nošenje potrebne opreme (bijela majica, čiste tenisice…)

- Redovito sudjelovanje u nastavi

- Aktivno sudjelovanje na mjerenjima, testiranjima i provjerama

- Napredak u sferi funkcionalnih i motoričkih sposobnosti

- Stanje i rezultati u motoričkim dostignućima

- Usvojenost znanja i vještina, ostalih objektivnih sastavnica (sudjelovanje u sekcijama škole)

- Ocjena nije aritmetički prosjek

**SASTAVNICE OCJENE**

*MOTORIČKA ZNANJA - 30%*

*MOTORIČKA DOSTIGNUĆA - 10%*

*MOTORIČKE SPOSOBNOSTI - 10%*

*FUNKCIONALNE SPOSOBNOSTI - 10%*

*ODGOJNI UČINCI RADA - 40%*

**KRITERIJ OCJENJIVANJA U NASTAVI TZK**

Bez osmišljenog sustava praćenja i ocjenjivanja rezultata rada te napredovanja učenika nije moguće

spoznati vrijednosti tog odgojno obrazovnog područja. Da bi se moglo planski i sustavno djelovati na

učenike, tj. na razvoj njihovih funkcionalnih i motoričkih sposobnosti, na količinu motoričkih

znanja, razinu motoričkih dostignuća, kognitivne i konativne osobine, nužno je utvrditi početno

stanje tih antropoloških obilježja učenika, te odrediti smjernice njihove preobrazbe. Praćenjem i

provjeravanjem treba utvrditi i dobiti informaciju o učenikovu ostvarivanju zadataka TZK-e,

objektivnim dijagnosticiranjem. Sustav praćenja jednostavan je za provedbu, primjenjiv u svim

uvjetima, pouzdan i objektivan. Dakle, može se i mora provoditi za vrijeme redovite nastave, da se

temelji na osnovama izvedbenog programa za određeni razred i da služi učenicima kao osnova za

samokontrolu i samo ocjenjivanje osobnog rada i napretka. Prilikom ocjenjivanja treba istovjetno

uzeti u obzir sve elemente vrednovanja, kako bi se doveli u ravnopravni položaj ne samo svi zadaci

TZK-a, nego i učenici s obzirom na postojeće stanje njihovih antropoloških obilježja. Zaključna ocjena

mora biti odraz osobina i sposobnosti učenika, tj. odraz sastavnice za ocjenjivanje.

Sastavnice za ocjenjivanje:

MOTORIČKA ZNANJA

MOTORIČKA DOSTIGNUĆA

MOTORIČKE SPOSOBNOSTI

FUNKCIONALNE SPOSOBNOSTI

ODGOJNI UČINCI RADA

***Motorička znanja*** su stupanj usvojenosti pojedinih motoričkih struktura koje

mogu biti na različitim razinama. Provjeravanje motoričkih znanja potrebno je i zato što od razine tih

učenikovih znanja ovisi i iskoristivost ostalih njegovih potencijala i razina motoričkih dostignuća i

razvoj motoričkih sposobnosti. Zato bi učenici trebali stjecati motorička znanja:

1. na razini zakonitosti (npr. da znaju zašto treba vježbati, kako, kada, kakvi su učinci vježbanja i

si.),

b) u svrhu njihova uvođenja u ostale organizacijske oblike rada,

c) s gledišta svakodnevnih potreba (slobodno vrijeme, urgentne situacije,

Motorička znanja mogu biti obuhvaćena inicijalnim, tranzitivnim i finalnim provjeravanjem.

Osnova za praćenje i provjeravanje motoričkih znanja je tranzitivno provjeravanje.

Elementi za tranzitivno provjeravanje motoričkih znanja izvode se na temelju izvedbenog

programa za određeni razred.

Prema standardnom sustavu ocjenjivanja motorička znanja u tjelesnoj i zdravstvenoj kulturi

ocjenjujemo na ovaj način:

ODLIČAN (5) - za vježbu izvedenu pravilno i sa sigurnošću u svim fazama, te uz estetsku dotjeranost i

u dobroj dinamici kretanja

VRLO DOBAR (4) - za vježbu izvedenu pravilno i sigurno uz manje tehničke ili estetske nedostatke, i u

lošoj dinamici kretanja

DOBAR (3) - za vježbu izvedenu sa promjenjivim uspjehom uz manju sigurnost, manje tehničke i

estetske nedostatke

DOVOLJAN (2) - za vježbu izvedenu slabo i nesigurno uz veće tehničke i estetske nedostatke

NEDOVOLJAN (1) – ne razumije postavljeni zadatak, ako ne izvodi vježbu, odustaje

***Motorička dostignuća*** su sprega motoričkih znanja i motoričkih sposobnosti, a izražavaju se putem

sposobnosti učenika da ih u konkretnoj motoričkoj aktivnosti poveže i maksimalno iskoristi radi

postizanja što boljeg rezultata. Kako se motorička dostignuća svode na postizanje maksimalnih

rezultata u pojedinim motoričkim aktivnostima, svrha je njihova provjeravanja utvrditi potencijalne

mogućnosti učenika, odnosno razinu njihovih dostignuća u pojedinim nastavnim cjelinama –

motoričkim strukturama. I motorička dostignuća mogu biti, kao što je rečeno i za motorička znanja,

obuhvaćena inicijalnim, tranzitivnim i finalnim provjeravanjem.

Motorička dostignuća provjeravamo i ocjenjujemo pomoću mjerenja pri čemu kao rezultat

dobijemo konkretne vrijednosti izražene brojkom i jedinicom mjere (metar, minuta, broj postignutih

ponavljanja).

ODLIČAN (5) - bit će ocijenjen rezultat koji se nalazi u prvoj četvrtini po vrijednosti dobivenih

rezultata

VRLO DOBAR (4) - bit će rezultat druge četvrtine dobivenih rezultata

DOBAR (3) - svi rezultati u trećoj po vrijednosti četvrtini

DOVOLJAN (2) - svi rezultati u posljednjoj po vrijednosti četvrtini izmjerenih rezultata

NEDOVOLJAN (1) - je ocjena za nepotrebno odustajanje, povredu pravila, diskvalifikaciju i sl.

***Motoričke sposobnosti*** definiraju se kao latentne motoričke strukture koje su odgovorne za

beskonačan broj manifestiranih motoričkih reakcija i mogu se izmjeriti i opisati. Praćenje i

provjeravanje motoričkih sposobnosti ocjenjujemo nakon testiranja tranzitivnog ili finalnog stanja.

Rezultati se izražavaju kao u slučaju dostignuća.

ODLIČAN (5) - bit će ocijenjeno napredovanje u pet ili šest segmenata motoričkih sposobnosti

VRLO DOBAR (4) - napredovanje u četiri segmenta

DOBAR (3) - napredovanje u tri segmenta

DOVOLJAN (2) - napredovanje u dva segmenta

NEDOVOLJAN (1) - napredovanje u jednom ili nijednom segmentu

***Funkcionalne sposobnosti*** ocjenjujemo kao rezultat izražen prijeđenom udaljenošću u zadanom

vremenu proizvoljnim tempom, nakon tranzitivnog ili finalnog provjeravanja.

ODLIČAN (5) - bit će ocjenjena prva, najbolja četvrtina po vrijednosti postignutih rezultata bez obzira

na vrijednost napredovanja

VRLO DOBAR (4) - je ocjena za značajan napredak u rezultatu

DOBAR (3) - je ocjena za umjereno napredovanje u rezultatu

DOVOLJAN (2) - je ocjena za stagniranje ili zanemariv napredak

NEDOVOLJAN (1) - je ocjena za diskvalifikaciju ili nepotrebno odustajanje

***Odgojni učinci rada*** budući da je odgoj stalan i neprekidan proces, a mogućnosti odgojnog

djelovanja u tjelesnoj i zdravstvenoj kulturi velike, rad s učenicima treba organizirati i provoditi tako

da se za vrijeme nastave i tijekom drugih organizacijskih oblika rada osigura permanentno odgojno

djelovanje na učenika. Pretpostavljajući da su određene učeničke aktivnosti, navike, teorijska znanja

indikatori njihova odnosa prema radu i vlastitu zdravlju te jedan od preduvjeta za njihov cjelokupan

odnos prema tjelesnom vježbanju i da su neizravno i odgojne varijable, odgojne učinke

procjenjujemo praćenjem i provjeravanjem, te ostalim objektivnim komponentama (oprema, briga za

zdravlje, higijenske i radne navike, aktivnost, sudjelovanje u INA, IŠA i dr.)

ODLIČAN (5) - radi redovito, ispunjava gore navedene zahtjeve, sudjeluje u INA i IŠA

VRLO DOBAR (4) - radi redovito, ispunjava većinu gore navedenih zahtjeva i ne sudjeluje u INA i IŠA

DOBAR (3) - radi redovito sa više opravdanih izostanaka

DOVOLJAN (2) radi neredovito i ne ispunjava većinu gore postavljenih

NEDOVOLJAN (1) - redovito ne radi, i ne ispunjava gore navedene zahtjeve

**KRITERIJI ZA OCJENJIVANJE U VIRTUALNOJ UČIONICI**

     Učenici koji su **redovito** **tjedno** „ lajkali „ iispunjavali svoje obaveze zaslužili su **odličnu ocjenu.**

           Učenike koje se trebalo podsjećati na ispunjavanje zadanih zadataka - **vrlo dobra ocjena.**

           Učenici koji su zadatke sa zakašnjenjem poslali bit će ocjenjeni za taj mjesec ocjenom **dobar.**

           Učenici koji su samo „ lajkali „ i nisu slali povratna izvješća u svojoj aktivnosti  bit će ocjenjeni ocjenom **dovoljan.**